FC Vinesca Éinen - Wikipedia, déi fräi Enzyklopedie

# FC Vinesca Éinen

### Vu Wikipedia, der fräier Enzyklopedie.

Vinesca Éinen
Offiziellen Numm: | Football Club Vinesca Ehnen
Veräinsfaarwen: | Gréng-Wäiss
Grënnung: | 1966
President: | Alex Poullig
Trainer: | Uwe Horn

Doheem

Auswäerts

Den FC Vinesca (offiziell F.C. Vinesca Ehnen) ass e lëtzebuergesche Foussballclub vun Éinen a gouf 1966 gegrënnt.

## [Änneren] Veräinsgeschicht

Den FC Vinesca gouf 1966 op Initiativ vun e puer fervente Foussballidealisten gegrënnt. Et huet schonn e gewësse Courage erfuerdert, fir e funktiounsfäege Veräin ze schafen, ouni Terrain an ouni ëffentlech Mëttel, mee d'Grënner vun deemools hunn mat hirem Idealismus Schwieregkeeten a Problemer, déi se haten, gemeeschtert. Se hunn am Laf vun de Joren aus hirem Foussballclub e bléienden Duerfveräi gemat deen esou munch sportlechen Erfolleg opweises huet.

Vinesca huet, no e puer schwéieren an net sou erfollegräiche Joren, zënter 2005 mam Uwe Horn e neien Trainer. Fir d'Administratioun an d'Organisatioun vum Veräi sinn de President Alex Poullig a säi Comité responsabel.

D'éischt Equipe spillt an der Saison 2006/07 an der drëtter Divisioun fir den Opstig a probéiert um Enn vun der Saison ënnert den éischten dräi an der Tabell ze bleiwen (déi éischt dräi steigen direkt op, de véierte spillt Relegatioun). D'zweet Equipe spillt 2006/07 an der 4. Klass vun de Reserven.

## [Änneren] Terrain an Traineren

Vinesca spillt seng Matcher um Stade am Ga zu Éinen. Nieft dem Spillterrain huet de Veräin och en eegenen Trainingsterrain. D'Beliichtungsanlag fir déi zwee Terrainë sinn tëscht dem 1. Mee 1980 an dem 20. Dezember 1980 an eegener Regie an an iwwer 780 Aarbechtsstonnen opgeriicht ginn. Nieft dem Spillfeld sinn an net manner wéi 2270 Aarbechtsstonnen eng Garage, e Lagerraum, Vestiairë mat Duschen an e Clubhaus (Buvette) vun de Membere selwer gebaut ginn.

Éinen hat bis 1991 zéng Traineren:

- Thed Müller (1966-1969)
- Gérard Tünsch (1969-1972)
- Raymond Heidt (1972-1974)
- Heinz Schweich (1974-1976)
- Jos Schroeder (1976-1977)
- Georges Scheinert (1977-1982)
- Willy Steil (1982-1985)
- Roger Ludwig (1985-1986)
- Georges Scheinert (1986-1990)
- Jeannot Majerus (1990- )
- ...

Haitegen Trainer ass den Uwe Horn (2005- )

## [Änneren] Comité

- Président:

    Poullig Alex

- Vice-Président:

    Leuck Claude

- Keessier:

    Mentgen Emil

- Secretaire:

    LeuckPol

- Memberen:

      Backes Guy
      Becker Georges
      Elcheroth Steve (resp. Terrain)
      Grethen Jean-Marie (resp. Sponsoring)
      Kohll Luc
      Mathes Tom
      Mentgen Claude
      Theves Tom (resp. Buvette)

## [Änneren] Spillfaarwen

Gréng-wäiss gesträiften Trikot a Stutzen, wäiss Box.

## [Änneren] Foussballsliddd

vum Anny Georgen-Kohll (op d´Weis vun : Héich de Bockel voll Gepäck)

Et gouf fir d´éischt Kéier gesongen den 12. Juni 1988 wéi den FC Vinesca Éinen, no enger Rei vu Barrage-Matcher, an d'zweet Divisioun opgestige war.

    D´Bee geschmiert a ganz adrett, sin een Stonn virdrun scho prett

    Zéie mir dann erann, op de Pëff vum schwoarze Mann

    Lafe, sprange, sinn am Damp, weil da kréie mir kee Kramp

    An den Yves weischt wat hee kann.

Vun "http://lb.wikipedia.org../../../f/c/_/FC_Vinesca_%C3%89inen_bee0.html"

Category: Lëtzebuergesch Foussballclibb

##### Views

- Artikel
- Diskussioun
- Aktuell Revisiounen

##### Sichen